1939–1945 Star

1939–1945 Star er en britisk militær kampanjemedalje tildelt for tjeneste utenlands under andre verdenskrig. Den er også omtalt som «Victory medal».«1939 to 1945 Star», Ministry of Defence, gov.uk. Lest 22. oktober 2013.

 Utforming 
1939–1945 Star er utformet som en stjerne med seks tagger og er laget av bronse.John W. Mussell: The Medal Yearbook 2014, Honiton: Token Publishing, 2013, s. 183 Høyden er 44 mm, bredden 38 mm. Forsiden har en midtmedaljong som viser kong Georg VIs kronede monogram omgitt av en bord med innskriften «THE 1939–1945 STAR». Baksiden er slett, men kan i noen tilfeller ha mottagerens navn inngravert. 

Medaljen er opphengt i et bånd i fargene mørk blått, rødt og lyst blått. Disse fargene representerer de tre britiske våpengrenene, Royal Navy, British Army og Royal Air Force, men den mørk blå fargen skal også representere handelsflåten.

Personell i flyvåpenet som mellom 10. juli og 31. oktober 1940 deltok i Battle of Britain, ble tildelt en båndspenne med slagets navn. På båndstripen ble dette markert med en rosett. Personell i Bomber Command kan fra og med 2013 bli tildelt båndspenne med påskrift Bomber Command.«Arctic Star and Bomber Command Clasp», veterans-uk.info, besøkt 8. juli 2013. 

 Tildeling 
1939–1945 Star ble tildelt for tjeneste i krigsoperasjoner utenlands.Peter Duckers: British Military Medals: A Guide for the Collector and Family Historian, Barnsley: Pen and Sword, 2009, s. 109. Medaljen ble tildelt dem som hadde tjenestegjort i den britiske Royal Navy, British Army eller handelsflåten i minst 180 dager i tiden mellom 3. september 1939 og 8. mai 1945 i Europa eller 2. september 1945 i Det fjerne østen. For personell i Royal Air Force var tjenestetiden 60 dager for besetningsmedlemmer, 180 dager for andre. 1939–1945 Star ble også tildelt de som seilte i handelsflåten. I særlige tilfeller kunne kravet om minimums tjenestetid fravikes. Medaljen ble automatisk tildelt den som oppnådde Mention in Despatches, falt i strid eller fikk tjenesten avbrutt ved stridsskade.

1939–1945 Star ble også tildelt nordmenn som tjenestegjorde i det norske forsvaret i Storbriannia samt handelsflåten og SOE.

Båndstriper for 1939–1945 Star110px1939–1945 Star110px1939–1945 Star med spenne Battle of Britain 110px1939–1945 Star med spenne Bomber Command 

 Nordmenn tildelt 1939–1945 Star 
Mottakere av 1939–1945 Star på Wikipedia

Se også
Air Crew Europe Star
Africa Star
Arctic Star
Atlantic Star
Burma Star
France and Germany Star
Italy Star
Pacific Star

Referanser

Litteratur
Peter Duckers: British Military Medals: A Guide for the Collector and Family Historian, Barnsley: Pen and Sword, 2009, s. 109
John W. Mussell: The Medal Yearbook 2014, Honiton: Token Publishing, 2013, s. 183

Eksterne lenker
 1939–1945 Star, Ministry of Defence, Storbritannia

Kategori:Britiske militære utmerkelser